Kind kritiek, nog 2 beseer in botsingFoto: ER24 ŉ Man, vermoedelik in sy 40’s, en twee jong kinders is Donderdagmiddag beseer in ŉ botsing op die R565 tussen Rustenburg en Ledig. Annine Siddall, woordvoerder van ER24, het gesê paramedici van verskillende ambulansdienste het omstreeks 17:30 op die toneel aangekom. Daar het hulle ŉ kind in ŉ kritieke toestand aangetref wat op die toneel gestabiliseer is voordat die kind na ŉ nabygeleë hospitaal gehaas is. Nog ŉ kind wat matige beserings opgedoen het, is ook na ŉ hospitaal gehaas. Volgens Siddall het die man slegs geringe beserings opgedoen en is hy deur ander ambulansdienste van die toneel af vervoer. Die oorsaak van die botsing word ondersoek.